17.7.2023
SK
Úradný vestník Európskej únie
C 252/71
— zrušil článok 1i a prílohu VIII nariadenia Rady (ES) č. 765/2006 z 18. mája 2006 o reštriktívnych opatreniach vzhľadom na situáciu v Bielorusku a zapojenie Bieloruska do ruskej agresie voči Ukrajine, zmeneného rozhodnutím Rady 2023/421/SZBP, v rozsahu, v akom príslušné obmedzenia zakazujú tranzit potaše z Bieloruska cez litovské územie, najmä cez prístav Klaipėda, — zaviazal Radu na náhradu trov konania vrátane trov konania, ktoré vznikli žalobkyni v súvislosti s jej obranou.
Dôvody a hlavné tvrdenia Na podporu svojej žaloby žalobkyňa uvádza šesť žalobných dôvodov. 1.
Prvý žalobný dôvod je založený na tom, že príslušné obmedzenia, ktoré boli zavedené napadnutými aktmi, sú v rozpore so zásadami zákonnosti a právnej istoty. 2.
Druhý žalobný dôvod je založený na tom, že príslušné obmedzenia zavedené napadnutými aktmi porušujú povinnosti EÚ vyplývajúce z členstva vo WTO v rozsahu, v akom obmedzujú tranzit tovaru cez územie EÚ na územie iných členov WTO v rozpore s článkom V ods.
2 GATT z roku 1994. 3.
Tretí žalobný dôvod je založený na tom, že príslušné obmedzenia zavedené napadnutými aktmi v rozsahu, v akom zakazujú tranzit potaše z Bieloruska cez územie Litvy, porušujú Dohodu o podmienkach tranzitu tovaru z Bieloruskej republiky využitím prístavov a inej dopravnej infraštruktúry Litovskej republiky. 4.
Štvrtý žalobný dôvod je založený na tom, že príslušné obmedzenia vyplývajúce z napadnutých aktov porušujú slobodu tranzitu stanovenú v Dohovore Organizácie Spojených národov o morskom práve („UNCLOS“). 5.
Piaty žalobný dôvod je založený na porušení práva žalobkyne uplatňovať slobodu podnikania a na porušení zásady proporcionality. 6.
Šiesty žalobný dôvod je založený na porušení zásady legitímnej dôvery.
Žaloba podaná 24. mája 2023 – Unilab/EUIPO – Cofares (Healthily) (Vec T-288/23) (2023/C 252/85) Jazyk, v ktorom bola podaná žaloba: angličtina Účastníci konania Žalobkyňa: Unilab LP (Rockville, Maryland, Spojené štáty) (v zastúpení: M. Kondrat, lawyer) Žalovaný: Úrad Európskej únie pre duševné vlastníctvo (EUIPO) Ďalší účastník konania pred odvolacím senátom: Cofares, Sociedad Cooperativa Farmaceutica Española (Madrid, Španielsko)
Údaje týkajúce sa konania pred EUIPO Prihlasovateľ spornej ochrannej známky: žalobkyňa Dotknutá sporná ochranná známka: prihláška obrazovej ochrannej známky Európskej únie Healthily – prihláška č. 18 324 697 Konanie pred EUIPO: námietkové konanie Napadnuté rozhodnutie: rozhodnutie druhého odvolacieho senátu EUIPO z 1. marca 2023 vo veci R 1959/2022-2.